**Hysbysiad Preifatrwydd - Atgyfeiriadau**

Rhoddir yr hysbysiad hwn ar gyfer eglurhad am ba wybodaeth mae'r Cyngor ei hangen er mwyn prosesu ceisiadau'n cyfeirio at faterion diogelwch cymunedol. Mae angen i'r Cyngor gasglu, storio a phrosesu gwybodaeth berthnasol er mwyn darparu ei wasanaethau. Mae'r Cyngor yn rhoi mesurau ar waith i warchod preifatrwydd unigolion drwy gydol y broses yma.

**Pwy sy'n gyfrifol am eich gwybodaeth?**

Caiff yr holl wybodaeth bersonol chi ei chadw a'i phrosesu gan y Cyngor Bwrdeistref Sirol Blaenau Gwent yn unol â deddfwriaeth Diogelu Data. I gael gwybodaeth ar swydd y Rheolydd Data, Swyddog Diogelu Data a Manylion Cyswllt y Cyngor, gweler y dudalen 'Diogelu Data' ar wefan y Cyngor:

[Diogelu Data | Blaenau Gwent CBC (blaenau-gwent.gov.uk)](https://www.blaenau-gwent.gov.uk/cy/cyngor/diogelu-data-a-rhyddid-gwybodaeth/diogelu-data/)

**Pa wybodaeth ydyn ni ei hangen?**

Bydd Cyngor Bwrdeistref Sirol Blaenau Gwent yn casglu gwybodaeth bersonol amdanoch chi, ac os oes angen, eich teulu a phartïon eraill. Bydd yr wybodaeth yma'n cynnwys:

* Manylion amdanoch megis eich enw, cyfeiriad, rhif ffôn, cyfeiriad e-bost, dyddiad geni;
* Gwybodaeth berthnasol arall sydd ei hangen i brosesu eich cais, megis disgrifiad o'r gwasanaeth sydd ei angen.

Byddwn yn defnyddio'r wybodaeth yma i brosesu eich cais a/neu weinyddu'r camau gweithredu sydd eu hangen. Gallwn wirio peth o'r wybodaeth yma gyda ffynonellau eraill i sicrhau fod yr wybodaeth yr ydych wedi ei rhoi yn gywir.

**Pam ydyn ni angen yr wybodaeth yma?**

Rydym yn defnyddio’r wybodaeth hon i ymchwilio ac atal troseddau a thrais, lleihau’r ofn o droseddau, diogelu aelodau agored i niwed yn ein cymunedau, dod â throseddwyr i gyfiawnder, cynyddu diogelwch cymunedol, ac i rannu gwybodaeth â phartneriaid.

**Gyda phwy y byddwn ni'n rhannu eich gwybodaeth?**

I alluogi'r Cyngor i brosesu eich cais a chydymffurfio gyda'n rhwymedigaethau cyfreithiol, byddwn yn rhannu eich gwybodaeth gyda sefydliadau partner yn cynnwys:

* Yr Adran Gwaith a Phensiynau ac adrannau eraill Llywodraeth y Deyrnas Unedig a Llywodraeth Cymru;
* Heddlu Gwent ac asiantaethau eraill cyfiawnder troseddol;
* Darparwyr Iechyd a Gofal Cymdeithasol;
* Llywodraeth Cymru;
* Landlordiaid Cymdeithasol Cofrestredig;
* Darparwyr Gwasanaeth a gomisiynwyd gan y Trydydd Sector;
* Rheoleiddwyr allanol.

Bydd y Cyngor hefyd yn defnyddio'r wybodaeth ar gyfer diben cyflawni unrhyw un o'i ddyletswyddau gorfodaeth statudol. Bydd yn gwneud unrhyw ddatgeliadau sydd eu hangen gan y gyfraith a gall hefyd rannu'r wybodaeth yma gyda chyrff eraill sy'n berthnasol am ganfod/atal twyll neu archwilio/gweinyddu cyllid cyhoeddus.

**Beth yw'r sail gyfreithiol ar gyfer prosesu?**

Er mwyn cydymffurfio gyda'r GDPR, dim ond lle cyflawnir amod dan erthygl 6 y ddeddfwriaeth y caiff data personol ei brosesu.

Yn yr achos hwn, y sail cyfreithiol ar gyfer prosesu yw:

* rhwymedigaeth cyfreithiol sy'n ei gwneud yn ofynnol i ni brosesu eich gwybodaeth bersonol;
* cyflawni tasg gyhoeddus, er enghraifft, gyflawni ein rôl diogelu, cynllunio neu swyddogaeth gwasanaethau gwastraff.

**Am ba mor hir fyddwn ni'n cadw eich gwybodaeth?**

Dim ond cyhyd ag sydd angen y bydd y Cyngor yn cadw eich gwybodaeth. Medrir cael manylion llawn am ba mor hir mae'r Cyngor yn cadw eich gwybodaeth drwy gysylltu â'r Adran berthnasol yn gyfrifol am y gwasanaeth rydych ei angen.

Canolfan gyswllt y Cyngor: info@blaenau-gwent.gov.uk / 01495 311556.

**Darparu gwybodaeth gywir**

Mae'n bwysir ein bod yn cadw gwybodaeth gywir a chyfredol amdanoch er mwyn asesu eich anghenion a darparu'r gwasanaethau priodol. Os yw unrhyw fanylion amdanoch wedi newid, neu'n newid yn y dyfodol, gofynnir i chi sicrhau eich bod yn dweud wrthym cynted ag sy'n bosibl fel y gallwn ddiweddaru eich cofnodion.

**Gwneud Penderfyniadau Awtomatig**

Mae rhai penderfyniadau yn seiliedig ar gyfrifiadur gan fod y Cyngor yn defnyddio systemau awtomatig i gefnogi ei wasanaethau. Os caiff eich data personol ei brosesu drwy ddulliau awtomatig, cewch eich hysbysu am y canlyniadau a chrynodeb o'r meini prawf a ddefnyddir yn y broses. Mae'r canlyniadau yn amodol ar benderfyniad terfynol gan y rheolwr gwasanaeth perthnasol.